stanford-oval/wikipedia huggingface dataset:
אג'ה מומאי
הערות שוליים

↑  Ece Mumay’ın ‘Galaksi’si Çok Eğlenceli | Sevil Erdoğan Köşe Yazısı - Hürriyet Haberler, www.hurriyet.com.tr
↑  Ece Mumay - Senden Sonra, נבדק ב-2023-08-28
↑  Ece Mumay - Galaksi, נבדק ב-2023-08-27
↑  Velet & Ece Mumay - Olmadı, נבדק ב-2023-08-28
↑  Olmadı, 2021-10-15, נבדק ב-2023-08-28
↑  Ece Mumay - Peri, נבדק ב-2023-08-28
↑  Ece Mumay - Duygularım, נבדק ב-2023-08-28
↑  Ece Mumay & İsmail YK - Dokuz Mevsim, נבדק ב-2023-08-27
↑  netd müzik (2022-04-01), Ece Mumay - Vanilya, נבדק ב-2024-08-10
↑  Mahzen Fabrick (2023-04-07), Ece Mumay - AFFETMEM, נבדק ב-2024-08-10
↑  netd müzik (2023-06-01), Ece Mumay - Tanrıça, נבדק ב-2024-08-10
↑  netd müzik (2023-08-15), Ece Mumay - Panda, נבדק ב-2024-08-10
↑  Doğan Music Company (2023-08-31), Ece Mumay - Padişah, נבדק ב-2024-08-10
↑  netd müzik (2023-10-27), Ece Mumay - Deniz Atı, נבדק ב-2024-08-10
↑  Ece Mumay (2024-01-11), Ece Mumay & Taladro - Tılsım | Official Lyric Video, נבדק ב-2024-08-10
↑  netd müzik (2024-02-13), Ece Mumay & İlyas Yalçıntaş - Şahit, נבדק ב-2024-08-10
↑  netd müzik (2024-04-04), Ece Mumay - Pansuman, נבדק ב-2024-08-10
↑  netd müzik (2024-05-24), Ece Mumay - Katran, נבדק ב-2024-08-10
אווירובטיקה

הצוות האווירובטי של חיל האוויר האמריקני במטוסי F-16
הצוות האווירובטי של חיל האוויר האיטלקי, פרצ'ה טריקולורי (החצים משולשי הצבעים) במטוסי אארמקי MB-339 במהלך מפגן באנגליה, 2005
צוות מטוסים בתרגיל אווירובטי המפזר עשן צבעוני
אווירובטיקה היא ענף ספורטיבי בתחום התעופה, הכולל ביצוע תרגילי טיסה ו"להטוטים" מורכבים באוויר באמצעות כלי טיס.
מטוסים אווירובטיים נדרשים להיות בעלי מבנה המאפשר עמידה בתאוצת כובד גבוהה (G-Force), עקב הלחץ הגבוה שפועל על גוף המטוס, כנפיו ורכיביו בהטיות ובתמרונים. קיימים מטוסים שנבנו במיוחד למטרה זו, ואחרים הם מטוסי קרב שעברו הסבה לאווירובטיקה.
חברי הצוות האווירובטי של צ'ילה, ה"האלקונס" (הניצים), נחשבים לאחד הצוותים האווירובטיים עם ההופעה המרשימה ביותר בעולם. הם טסים במטוס מדגם Extra 300, המצטיין בכושר תמרון מעולה, שמופעל גם בישראל.
לחיל הים האמריקני ישנו צוות אווירובטי ששמו "המלאכים הכחולים" (Blue angels). הצוות מטיס מטוסים מסוג F-18 ומבצע מספר מופעים לקהל הרחב כל שנה, כשהמרכזי שבהם הוא המפגן האווירי בסן פרנסיסקו. לצוות האווירובטי "החתולים השחורים" של הצי הבריטי התמחות ייחודית באווירובטיקת מסוקים.
הצוות האווירובטי של חיל האוויר הישראלי מתכנס מפעם לפעם באופן זמני ומטיס מטוסי עפרוני (בעבר גם מטוסי צוקית), בעיקר במופעים של יום העצמאות ובסיום קורס טיס.
תחום האווירובטיקה בישראל מוגבל יחסית. בעבר, טייס בשם מיקי גולן ייצג את ישראל באליפויות אווירובטיקה בינלאומיות ואף הופיע במספר מופעים אווירובטיים, בהם בלט אירוע ה-"אווירועיט" שנערך בשדה תימן במהלך חג הסוכות. כיום, יש בישראל מספר קטן של מטוסים וטייסים אווירובטיים, לרבות מטוסים שנבנו באופן עצמאי. בנוסף, כיום אין בישראל בית ספר אזרחי לאימוני אווירובטיקה, ולכן הטייסים המעטים בתחום טסים ומתאמנים בחו"ל, בעיקר באנגליה.
טייסים ארובטיים מפורסמים

פטי וגסטף – אלופת ארצות הברית באווירובטיקה 3 פעמים ברציפות, בין השנים 1991–1993.
שון טאקר
ראו גם

אסון התצוגה האווירית ברמשטיין
כושר תמרון
מטס
טיסנאות
לקריאה נוספת

ק. ר. או'דל, "הפיזיקה של טיסה אווירובטית", פי האטום ד-2, יוני 1988.
אולגה ניקולאייבנה, הנסיכה הגדולה של רוסיה (1822–1892)

אולגה ניקולאייבנה, הנסיכה הגדולה של רוסיה (ברוסית: Ольга Николаевна Рома́нова‏; 11 בספטמבר 1822 - 4 בנובמבר 1892), הייתה בתו של ניקולאי הראשון, קיסר רוסיה, ואשתו של קרל הראשון, מלך וירטמברג.
ביוגרפיה

אולגה נולדה בסנקט פטרבורג ב-11 בספטמבר 1822, לניקולאי הראשון, קיסר רוסיה ולשרלוטה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. הוריה היו מסורים לילדיהם והיו הורים חמימים ומלאי חיבה, שאף שיחקו עם ילדיהם ושרו עמם.
אולגה התחנכה בחברת אחיותיה מריה ואלכסנדרה, החדרים שלהם, שהיו ממוקמים בקומת הקרקע של ארמון החורף, היו עם אוויר צח בכל עונות השנה, ורופאים שלטו בתזונת הבנות. החינוך של מריה הושם בפיקוחו של הסופר הליברלי, המשורר והסופר וסילי ז'וקובסקי, שהיה בעבר המורה הרוסי של אמה - אלכסנדרה פיודורובנה. ז'וקובסקי נשאר בקשר הדוק עם חצר המלוכה עד מותו. אולגה ואחיותיה קיבלו שיעורי ריקוד, מוזיקה וציור, והיא נחשבה לאחת הנסיכות המוכשרות ביותר באירופה. היא דיברה בכמה שפות, הייתה אטרקטיבית, תרבותית ואינטליגנטית, ואהבה מוזיקה וציור .
בתחילת 1846 נפגשה אולגה עם קרל, נסיך הכתר של וירטמברג בפאלרמו. ב-18 בינואר הם התארסו וב-13 ביולי אותה שנה התחתנו השניים בארמון פטרהוף בסנקט פטרבורג. לאחר מכן נסעו בני הזוג לוירטמברג, שם התגוררו בשטוטגרט ובפרידריכסהאפן לחלופין. לבני הזוג לא היו ילדים בשל ההומוסקסואליות של קרל, ולפיכך הם אימצו את אחייניתה של אולגה - ורה קונסטנטינובנה, הנסיכה הגדולה של רוסיה.
בשנת 1864 מת חמיה וילהלם הראשון, מלך וירטמברג, ובעלה קרל עלה במקומו לשלטון. אולגה הקדישה את חייה למטרות חברתיות, והתעניינה במיוחד בחינוך הבנות, ובתמיכה בפצועי מלחמה. בית החולים לילדים של שטוטגרט, בית החולים אולגה, נקרא על שמה בשנת 1849, ואילו מסדר הסיעוד של הנזירות הפרוטסטנטי של שטוטגרט, "אולגהשווסטרנשאפט", נקרא על שמה בשנת 1872. פעילויות צדקה אלו הפכו אותה למאוד פופולרית בקרב נתיניה, הרבה יותר מאשר בעלה.
אולגה חיבבה את החקלאות והתעניינה מאוד בכל ההתרחשויות באחוזה החקלאית שלה, שנמצאה במושבה הגרמנית של ווהלין שברוסיה. אולגה גם התעניינה במדעי הטבע ואספה מינרלים באופן שיטתי, אשר מוצגים היום במוזיאון בשטוטגרט.
בשנת 1891 מת בעלה קרל הראשון, מלך וירטמברג, וב-4 בנובמבר 1892 היא מתה בביתה בפרידריכסהאפן.
אוויר (שיר של שירי מימון)

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"אוויר" הוא סינגל שהוקלט על-ידי הזמרת הישראלית שירי מימון, השיר יצא לאור ב-23 ביולי 2015, מתוך אלבומה החמישי, "נשימה", על-ידי חברת התקליטים הליקון.
רקע וכתיבה

השיר נכתב על-ידי נעם חורב, הולחן על-ידי מורן דוד והופק על-ידי עידו אוחיון. השיר התקבל בחיבוק בקרב המאזינים ותחנות הרדיו בישראל, אך לצד איכויותיו האומנותיות, ציינו מבקרים כי עולה התחושה שהשיר אינו קשור בתוכנו לחייה של מימון ואינו מספר אותם נאמנה.
השיר זכה להשמעות מרובות בתחנות הרדיו בישראל, כאשר בשיאו נכח במקום השלישי במצעד השבועי של מדיה פורסט.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 3 |  |
הערות שוליים

↑  מוזיקה - שירי מימון לוקחת אוויר בסינגל חדש, באתר פרוגי, ‏2015-07-24
↑  אוויר - יוסמיוסיק, באתר yosmusic.com, ‏2015-07-23
↑  niv the tool, המצעד השבועי של מדיה פורסט, באתר mediaforest-group
Xbox Game Studios

| --- | --- |

 נתונים כלליים
 מייסדים:  ביל גייטס 
 תקופת הפעילות:  מרץ 2000 – הווה (כ־24 שנים)
 חברת אם:  מיקרוסופט
 חברות בנות:  ראו בגוף הערך
 מיקום המטה:  רדמונד 
 משרד ראשי:  ארצות הברית רדמונד, וושינגטון, ארצות הברית
 ענפי תעשייה:  משחקי וידאו
 מוצרים עיקריים:  תוכנה 
 מנכ"ל:  פיל ספנסר
  
 אתר רשמי
 
Xbox Game Studios היא חברת הפצה של משחקי וידאו שפועלת כחטיבה במיקרוסופט. החברה, שהוקמה במרץ 2000, עסקה בפיתוח משחקי מחשב עבור מערכת ההפעלה חלונות, ובשלב מאוחר יותר החלה לעסוק בפיתוח ובהפצה של משחקי וידאו לפלטפורמות נוספות, דוגמת Xbox ו-Windows Mobile.
היסטוריה

עד להקמת חטיבת משחקי וידאו, מיקרוסופט רכשה מספר חברות פיתוח משחקים. בין החברות הראשונות שנרכשו הייתה חברת FASA Studio שנרכשה בשנת 1999. בהמשך נרכשו חברות נוספות. בשנת 2003 מונה פיטר מור לסגן נשיא מיקרוסופט לתחום זה. בשנת 2007 הוקמה שלוחה של החברה באנגליה.
בשנת 2011 הוחלט על ריכוז הפעילות בתחום משחקי הווידאו תחת השם Microsoft Studios. במקביל, המשיכה החברה לרכוש חברות נוספות על מנת להרחיב את פעילותה בתחום. בשנת 2014 נרכשה חברת "Mojang Studios" בסכום של 2.5 מיליארד $. בשנת 2019 שם החטיבה שונה לשם הנוכחי.
בשנת 2021 נרכשה חברת ZeniMax Media בסכום של 7.5 מיליארד $.
בינואר 2022 הכריזה מיקרוסופט כי בכוונתה לרכוש את אקטיוויז'ן בליזארד. לאחר רכישה זו, צפויה החברה להיכנס לשלישיית החברות הגדולות בתחום, לאחר טנסנט וסוני.
מבנה החטיבה

| חברת אם | שם | מיקום | שנת יסוד | שנת רכישה | ידועה בשל |
| --- | --- | --- | --- | --- | --- |
| Xbox Game Studios | 343 Industries | ארצות הברית רדמונד, וושינגטון, ארצות הברית | 2007 | — | סדרת Halo |
| Xbox Game Studios | The Coalition | קנדה ונקובר, קנדה | 2010 | — | מפקחת על פיתוח המשחק Gears of War של אפיק גיימס |
| Xbox Game Studios | Compulsion Games | קנדה מונטריאול, קנדה | 2009 | 2018 |  |
| Xbox Game Studios | Double Fine | ארצות הברית סן פרנסיסקו, קליפורניה, ארצות הברית | 2000 | 2019 | מפתחי Psychonauts, הפצה של Gang Beasts |
| Xbox Game Studios | The Initiative | ארצות הברית סנטה מוניקה, קליפורניה, ארצות הברית | 2018 | — |  |
| Xbox Game Studios | inXile Entertainment | ארצות הברית טוסטין, קליפורניה, ארצות הברית | 2002 | 2018 |  |
| Xbox Game Studios | Mojang Studios | שוודיה סטוקהולם, שוודיה | 2009 | 2014 | מפתחי Minecraft |
| Xbox Game Studios | Ninja Theory | הממלכה המאוחדת קיימברידג', הממלכה המאוחדת | 2000 | 2018 | מפתחי Bleeding Edge |
| Xbox Game Studios | Obsidian Entertainment | ארצות הברית אירוויין, קליפורניה, ארצות הברית | 2003 | 2018 | מפתחי The Outer Worlds |
| Xbox Game Studios | Playground Games | הממלכה המאוחדת ליימינגטון ספא, הממלכה המאוחדת | 2010 | 2018 |  |
| Xbox Game Studios | Rare | הממלכה המאוחדת טווייקרוס, הממלכה המאוחדת | 1985 | 2002 | פיתוח משחקים עבור נינטנדו 64 |
| Xbox Game Studios | Turn 10 Studios | ארצות הברית רדמונד, וושינגטון, ארצות הברית | 2001 | — |  |
| Xbox Game Studios | Undead Labs | ארצות הברית סיאטל, וושינגטון, ארצות הברית | 2009 | 2018 |  |
| Xbox Game Studios | World's Edge | ארצות הברית רדמונד, וושינגטון, ארצות הברית | 2019 | — | נוסדה על מנת לפקח על פיתוח סדרת Age of Empires |
| Xbox Game Studios | Xbox Game Studios Publishing | ארצות הברית רדמונד, וושינגטון, ארצות הברית | 2000 | — | החברה הראשונה שהוקמה |
| ZeniMax Media/Bethesda Softworks | Alpha Dog Games | קנדה הליפקס, קנדה | 2012 | 2021 | פיתוח משחקים למכשירים ניידים |
| ZeniMax Media/Bethesda Softworks | Arkane Studios | צרפת ליון, צרפת | 1999 | 2021 | המשחק Prey (2017) וסדרת Dishonored |
| ZeniMax Media/Bethesda Softworks | Bethesda Game Studios | ארצות הברית רוקוויל, מרילנד, ארצות הברית | 2001 | 2021 | סדרות Fallout ו-The Elder Scrolls |
| ZeniMax Media/Bethesda Softworks | id Software | ארצות הברית ריצ'רדסון, טקסס, ארצות הברית | 1991 | 2021 | סדרות דום ו-Quake |
| ZeniMax Media/Bethesda Softworks | MachineGames | שוודיה אופסלה, שוודיה | 2009 | 2021 | סדרת Wolfenstein (מאז 2014) |
| ZeniMax Media/Bethesda Softworks | Roundhouse Studios | ארצות הברית מדיסון, ויסקונסין, ארצות הברית | 2019 | 2021 |  |
| ZeniMax Media/Bethesda Softworks | Tango Gameworks | יפן טוקיו, יפן | 2010 | 2021 | סדרת The Evil Within |
| ZeniMax Media/Bethesda Softworks | ZeniMax Online Studios | ארצות הברית האנט ולי, מרילנד, ארצות הברית | 2007 | 2021 |  |
אוניברסיטת זרקא

| --- | --- |

בית הספר לאומנות באוניברסיטה
 אוניברסיטה
 תקופת הפעילות:  1994–הווה (כ־30 שנה) 
 מיקום
 מדינה:  ירדן ירדן
 קואורדינטות:  32°03′32″N 36°09′21″E﻿ / ﻿32.059026°N 36.155899°E﻿ / 32.059026; 36.155899
 zu.edu.jo/EN/
 he
 
אוניברסיטת זרקא (בערבית: جامعة الزرقاء) היא אוניברסיטה פרטית הממוקמת בעיר זרקא, שבצפון ירדן. האוניברסיטה הוקמה בשנת 1994, כאשר בשנתה הראשונה כללה 150 סטודנטים בלבד. במהלך השנה האקדמית 2010/11, גדל מספר זה למעל 6,000 סטודנטים, הלומדים בקמפוסים השונים של האוניברסיטה.
האוניברסיטה מדורגת מבחינה אקדמית במקום ה-16,506 מבין כלל האוניברסיטאות בעולם, ובמקום ה-30 מבין האוניברסיטאות בירדן גופה.[דרושה הבהרה]
פקולטות האוניברסיטה

האוניברסיטה כוללת 11 פקולטות ובתי ספר:
בית הספר למדעים ולטכנולוגיות מידע
בית הספר לכלכלה וניהול
בית הספר לרוקחות
הפקולטה למדעי הבריאות
הפקולטה לאומנות
הפקולטה למדעי החינוך
הפקולטה לענייני השריעה (לימודים אסלאמיים)
הפקולטה לסיעוד
הפקולטה למשפטים
הפקולטה להנדסה
הפקולטה לאומנות ועיצוב
הערות שוליים

↑  דירוג אקדמי של אוניברסיטת זרקא
| --- | --- |
בקרת זהויות :  NLI: 987007301656905171  GND: 10000723-5  ISNI: 0000 0004 1797 6894  LCCN: no00070235  VIAF: 142804705   WorldCat (עם VIAF): 142804705 
ערך זה הוא קצרמרבנושא אוניברסיטאות ומכללות ובנושא ירדן. אתם מוזמנים לתרום לוויקיפדיה ו.
אולגה לנסקי

| --- | --- |

האצנית הישראלית אולגה לנסקי במוקדמות 100 מטר נשים, תחרות הלילה של איגוד האתלטיקה ב"אצטדיון האתלטיקה ראשון לציון", יולי 2013.
 לידה:  24 בדצמבר 1992 (בת 31) אוקראינה 
 מידע כללי
 מדינה:  ישראל ישראל
 גובה:  1.67 מטר
 ספורט
 ענף ספורט:  אתלטיקה
 תת-ענף:  ריצה
 מועדון:  מועדון אתלטיקה מכבי "הישגים" ראשון לציון
 מאמן:  אירנה לנסקי
 הישגים
 שיאים אישיים:  ריצת 60 מטר, 7.51 שניות (2015) ריצת 100 מטר, 11.55 שניות (2013) ריצת 200 מטר, 23.18 שניות (2015)
 
אולגה לנסקי (נולדה ב-24 בדצמבר 1992) היא אתלטית ישראלית, אלופת ישראל בריצת 100 מטר ובריצת 200 מטר (2013, 2015 ו-2016) ושיאנית ישראל בריצת שליחות 4X100 מטר.
ביוגרפיה

לנסקי נולדה בעיר לבוב שבמערב אוקראינה, ועלתה לישראל בגיל 6. הוריה של לנסקי הם ספורטאים מצטיינים. אמהּ היא האתלטית אירנה לנסקי המחזיקה בשיאי ישראל בריצות 200 מטר ו-100 מטר משוכות.
בגיל 12 החלה לנסקי להתאמן עם אמהּ, והתמקדה בריצות ל-100 מטר ו-200 מטר.
בתחרות שנערכה ב-27 באפריל 2013 בתל אביב שברה לנסקי את השיא הישראלי לגילאי 22 בריצת 200 מטר, אשר הוחזק במשך 39 שנים על ידי אסתר רוט-שחמורוב, והעמידה אותו על 23.60 שניות.
באליפות אירופה לאומות שנערכה בליטא ב-22 ביוני 2013 שיפרה לנסקי את שיאה האישי בריצת 100 מטר וקבעה תוצאה של 11.55 שניות, בעוד שבריצה הכפולה היא סיימה שלישית בתוצאה של 23.68 שניות.
בתחרות שנערכה בתל אביב ב-19 באפריל 2014, קבעה לנסקי בריצה ל-100 מטר תוצאה של 11.42 שניות, תוצאה המהירה ב-3 מאיות שנייה מהשיא שבו החזיקה רוט שחמורוב במשך 42 שנה. אולם היות שלא התייצבה לבדיקת סמים לאחר הריצה, לא הוכר השיא שלה, והיא הושעתה עד סוף שנת 2014.
ב-2015, עם חזרתה מההשעיה לתחרויות, שיפרה לנסקי את שיאה האישי בריצת 200 מטר לתוצאה של 23.52 שניות, במסגרת ליגת המועדונים באצטדיון הדר יוסף. באליפות אירופה באולם שנערכה בפראג היא קבעה בריצת 60 מטר תוצאה של 7.51 שניות, תוצאה השווה לתוצאת השיא שלה, ושמיקמה אותה במקום ה-29 בתחרות. בהמשך אותה שנה, השתתפה לנסקי באליפות אירופה לאומות שנערכה בבאקו במסגרת משחקי אירופה הראשונים, שם היא ניצחה פעמיים, בתוצאות 11.61 שניות ב-100 מטר, ו-23.40 בריצת ה-200 מטר.
בתחרות שנערכה ברוסיה ב-25 ביולי אותה שנה קבעה לנסקי בריצת 200 מטר שיא אישי חדש של 23.18 שניות. שיא זה היה אמור להספיק ללנסקי על מנת לקבוע את הקריטריון הבינלאומי לאולימפיאדת ריו דה ז'ניירו (2016) ולאליפות העולם, אולם הקריטריון נפסל לאחר שהתברר שהתחרות התקיימה ללא בדיקת רוח. למרות זאת אושר ללנסקי להשתתף באליפות העולם שנערכה באוגוסט בבייג'ינג, שם היא סיימה במקום ה-46 עם תוצאה של 23.63 שניות..
בתחרות שנערכה ביוני 2019 בז'נבה, לנסקי קבעה ביחד עם גל קדמון, דיאנה ויסמן ודניאל פולסטר שיא ישראל חדש בריצת 4X100 מטר של 45.15 שניות, שיפור של 8 מאיות לשיא הקודם משנת 2015.
באליפות ישראל באתלטיקה 2019 שנערכה בסוף יולי זכתה לנסקי במדליית זהב בריצת 200 מטר בתוצאה של 23.87 שניות.
בתחרות שנערכה בפריז, במסגרת ליגת היהלום 2019, קבעה ביחד עם גל קדמון, דיאנה ויסמן ואילנה דורפמן שיא ישראלי חדש בריצת 4x100 מטר, בתוצאה של 44.79 שניות.
חייה האישיים

מלבד עיסוקה באתלטיקה, לנסקי היא גם דוגמנית וצלמת חובבת.
לנסקי כיכבה בקליפ לשיר " אין לה אוויר" של הזמר הישראלי שי נובלמן.
הערות שוליים

↑  אליסף דעואל, אולגה לנסקי שברה השיא של רוט-שחמורוב, באתר ynet, 28 באפריל 2013.
↑  אורן אהרוני, לנסקי התקרבה עוד קצת לשיא של שחמורוב, באתר ynet, 22 ביוני 2013.
↑  אורן קורנפלד‏, בוטל השיא של אולגה לנסקי, הושעתה עד סוף 2014, באתר וואלה, 12 ביוני 2014
↑  אורי טלשיר, התוצאה של אולגה לנסקי לא הוכרה והאצנית טרם השיגה את הקריטריון לאולימפיאדת ריו, באתר הארץ, 1 באוגוסט 2015
↑  אורי טלשיר, איגוד האתלטיקה הישראלי: אולגה לנסקי תצא לאליפות העולם, על אף שלא השיגה את הקריטריון, באתר הארץ, 9 באוגוסט 2015
| --- | --- |
בקרת זהויות :  World Athletics: 14375461
אדי דהרמה

אדי דהרמה (באנגלית: Adi Dharma) הוא שם המתייחס לתנועה הדתית "אדי ברהמו סאמאג'" (בנגלית: আদি ব্রাহ্ম সমাজ; בתעתיק לאנגלית: Adi Brahmô Shômaj, בעברית: הקהילה המקורית האלוהית), השלב הראשון בהתפתחות זרם הברהמואיזם. זרם זה כולל בתוכו את חברי התנועה "סדהאראן ברהמו סאמאג'" (Sadharan Brahmo Samaj), אשר צורפו מחדש לחיק הברהמואיזם לאחר הפילוג השני שחל ב-1878, פעולה שקיבלה את ברכתו של המנדרנאת טאגור. תנועה דתית זו הייתה התנועה המאורגנת המונותיאיסטית הראשונה ברחבי הודו הבריטית, שיישמה לגבי כלל המצטרפים לשורותיה, גישה המקבלת כל אדם, ללא הבדל מעמדי כלשהו. הכוונה פה היא לשיטת הקאסטות, או ארבע הווארנות, מערכת חברתית-מעמדית נוקשה שהייתה נהוגה זה מאות בשנים בין קבוצות אוכלוסייה מסוימות בתת-היבשת ההודית ושבמסגרתה נאסר למשל, להתקרב לבני המעמד הנמוך ביותר בחברה ההודית, מעמד ה"טמאים" (Dalit). התנועה החלה להתפשט ממרכז התהוותה שבבנגל, לחבלי ארץ נוספים בתת-היבשת ההודית, ביניהם ניתן למנות את אסאם, מדינת בומביי (חבלי סינד, מהאראשטרה וגוג'ראט של היום), פנג'אב  ומדראס, היידראבאד ובנגלורה.
עקרונות הדת

התנועה מעולם לא נתפסה כתנועה "אנטי-מעמדית" (ההולכת נגד שיטת הקאסטות), עם זאת עמדה על כך שיש לבטל את ה"הבדלים וההבחנות בין בני אדם" ושיש להקים חברה הודית חדשה, על בסיס חינוך חילוני ומודרני השואב את תוקפו מקיומו של האל האחד חסר הזמן והגוף. חסידי התנועה נקראים בשם אדי דהרמים או בקיצור דהרמים (כלומר, עובדי האל האחד והעתיק חסר הצורה והבלתי ניתן לחלוקה, הנקרא בבנגלית, ברהמא או פאראמברהמא, Brahma/Parambrahma, שפירושו "שאין שני לאחד והיחיד", או בשם נוסף בשפת המקור הנקרא אקאדאואיטאם, EkAdavaitam). עיקרי האמונה של התנועה אמנם דומים על פניהם לעקרונות אמונה המצויים אצל "כתות" רפורמיסטיות הינדואיסטיות אחרות, אשר מדברות על "הדרכים השונות להגיע לאל האחד". אך מה שעומד בבסיס אמונתם של הדהרמים, מעמיד את התנועה בפרט ואת זרם הברהמואיזם בכלל, כתנועה הצעירה ביותר מבין התנועות הא-דתיות הפועלות ברחבי הודו ומחוץ למרחב ההינדואיסטי "המעין קתולי והאלסטי יתר על המידה".
עיקרי האמונה המרכזיים של תנועת האדי דהרמה המבדלים אותה מההינדואיזם הם:
קיימת אך ורק "ישות עליונה" אחת ויחידה, אשר בראה את היקום ואשר משמרת אותו. (...ללא תיאור, פועל הן בתוך והן מחוץ ליקום, הן במרחב והן מחוצה לו, נצחי, חסר גוף וצורה, רב עוצמה, זוהר וקורן, אוהב, האור שבחשכה, העיקרון המושל של היקום.... "אנו מוקיעים את האמונה הפוליתיאיסטית... אנו מתנגדים לעבודת האלילים הנוהגת, כלומר לפולחן הצלמים הרווח".)
מושג הישועה לא קיים ואין שום דרך להיוושע. ("העבודה תנצח". העבודה כדרך פולחן היא דרך הקיום. העבודה היא הן בעבור הנשמה והן בעבור הגוף. כל החיים מתקיימים על בסיס צריכה. הנשמה היא נצחית ואינה שבה לעולם הזה. אנו שוללים את מושג גן העדן כשם אנו שוללים את מושגי הגיהנום והלידה מחדש).
אין להעריץ שום כתב קודש, התגלות, בריאה, נביא, כוהן או מחנך. (ניתן להעריץ אך ורק את ה"ישות העליונה של הקיום" - לא את הוודות, הגראנתות, התנ"ך או את הקוראן, למשל. הפולחן מתבסס על הערצת "האור הפנימי שבתוכנו", רוצה לומר, "המצפון הנאור")
לא קיימים הבדלים בין בני אדם. (כל בני האדם שווים. הבחנות כגון קאסטה, גזע, דת, צבע, מין ולאום הן שטחיות. אין צורך בכמרים, מקומות פולחן או בדרשות ארוכות. "פולחן-אדם" ו"אדם-אל" הם מושגים נתעבים לפי אמונתנו ולפיכך מוקעים, מאחר שאין אדם שיתווך בין האדם לבין האל).
מייסדי התנועה

דת האדי דהרמה נוסדה על ידי רמוהון רוי, דבנדרנת טאגור ופראסאנה קומאר טאגור, בני שבט טהאקור שהשתייך למעמד הברהמינים הבנגלים, ובפרט מעמד הברהמינים הררחיים (Rarhi Brahmins), שהתפצל מענף באילן היוחסין שלהם, שנקרא בשם ואנדהופאדאיה (סאנדליה גוטרה).
רעיון ייסוד הדת, השייכת כאמור לזרם הברהמואיסטי, הוצע לראשונה על ידי מעמד הברהמינים הגבוה. הכוונה היא באופן פרטני יותר לברהמיני קולין, שמקום מושבם היה בחבל בנגל שבהודו, אשר הוחרמו על ידי ההינדים ומן האמונה ההינדואיסטית בשל התנגדותם לעוולות החברתיות ולמעשי הרשע שחוללו הכמרים ההינדים (המאות ה-18 וה-19). בהיסטוריה של האזור, ובמיוחד זו המתועדת בקרב מעמד זה, אבותיהם המקוריים של הברהמינים (חמשת המלומדים האגדיים, מאסכולת קאנאוז' קאניה קובייה, אשר נסמכו על ידי מלך בנגל), גורשו מהעיר קאנאוז' (השוכנת באוטר פראדש) במאות ה-11/10 אחרי שובם מבנגל.
מייסדי התנועה > ניידות

"ניידות" - פירושה, עזיבת הבית והיחשפות להשפעות חיצוניות וזרות, דבר שגרם, במשתמע, לאובדן מעמד עבור הברהמינים (מכשיר חברתי אשר שימש בתור אמצעי לשימור הבעלות על נכסים קטנים ולשימור ההכנסות מפעילות דתית).
מלומדים "ניידים" (Mobile) שהשתייכו למעמד הכהונה הברהמיני, שקיימו מגע עם השליטים הזרים (או שירתו אותם) - כגון המוגולים או חברות אירופאיות או נסיכים הודים - הוחרמו במתכוון על ידי עמיתיהם (קרוביהם), אנשי מעמד הברהמינים ההינדי "המקובעים" (Fixed) (הלא ניידים, שלא שירתו שליטים זרים). תוך שהם מגרשים אותם מן המקדשים הרבים אשר היו פזורים בבנגל ושוללים את חלקם ברכוש אבותיהם ובהכנסות. כתוצאה מכך, עוולות חברתיות נוראיות, כמו הסאטי (מנהג שריפתן בחיים של אלמנות הודיות), קיבלו עידוד, בייחוד בהכוונת מעמד הברהמינים ה"מקובע". אנשי המעמד ה"נייד" התארגנו במסגרתן של סאבחות (Sabha), התאגדויות, שהתנגדו למנהגים הללו וראו אותם כלא הולמים את המוסריות המצופה ממעמד חברתי בכיר כמו זה של הברהמינים. דבר שגרם לעימות חזיתי, ראש בראש, עם החברה האורתודוקסית ההינדית "המקובעת" שבבנגל.
המוגולי ראג' רמוהון ראי, היה ההודי הראשון לחצות את הים, לבריטניה, ב-1833, ולאחר ראשוניותו וחלוציותו הצטרף אליו במעשהו זה, ה'נסיך' דווארקנת טאגור, ב-1842. 'ראג'ה' היה כה מותש בשל עבודתו עד שהוא הפך להיות חולה אנוש ונפטר בבריסטול. אולם, טקס הלווייתו התקיים לפי האמונה הנוצרית.
לידתה של האדי דהרמה

מייסדי דת האדי דהרמה הוכפשו והואשמו בשערוריות על ידי האורתודוקסיה ההינדית, כ"ברהמינים פיראליים" (כיוצרי מגע עם האסלאם ואף מומרים לדת זו) וכמו כן הושמצו באופן תדיר. יחס זה התבטא באיסור כניסה רשמי למקדשים כמו מקדש (פורי) ג'אגאנאט שהממשל העביר בתקנות שנחקקו בשנת 1807. לאחר חקיקה זו, משפחותיהן אף נתקלו בקושי רב בעריכת נישואים לכמה מילדיהן, ביניהם ניתן למנות את המשורר ההודי חתן פרס נובל לספרות רבינדרנת טאגור, אשר היה יכול להינשא אך ורק לכלה ממעמד "הברהמינים הפיראלים" (Pirali Brahmin), בשונה מבנים אחרים ממשפחתו שנישאו לנשים מהמעמד הברהמיני הגבוה. נשק הפסילה האולטימטיבי הזה, שבו נקט הממסד האורתודוקסי ההינדי גרם לנטיות אנדוגמיות (נישואים בתוך המשפחה), בקרב בני דת האדי דהרמה ובפרט ידועה הדוגמה של בני משפחת טאגור. מה שהציב מצד אחד, את סאטינדרנת טאגור ורבינדרנת טאגור כנגד הצד השני, בני משפחתם שנישאו נישואים אקסוגמיים (נישואים שלא בתוך המשפחה) ואשר גרם לשבר עמוק ביחסיהם של הבנים. ההיסטוריון הנודע, בן לדת האדי דהרמה ובן למשפחתו של רבינדרנת, קשיטינדרנת טאגור (בנו של המנדרנת טאגור), אשר החליף את רבינדרנת כעורך הביטאון של תנועתם הדתית, כותב כי היה זה דווקא רבינדרנת אשר השמיד מסמכים רבים השייכים למשפחה.
”באותם ימים מנהג הנישואים לגארג'מאלי היה באופנה במשפחתנו, בעיקר בשל היותנו קודם כל 'פיראלים' ורק לאחר מכן 'ברהאמים'; ולכן לא היתה כל אפשרות לאדם הבא ממשפחה הינדית טובה להינשא לאישה (כלומר, מהענף האנדוגמי) ממשפחתנו... מערכת של נישואים בין קרובי משפחה החלה... זה הפך להיות כמעט בלתי אפשרי לארגן נישואים עבור ילדינו. הנידוי שלנו מצד החברה ההודית העניק לנו חופש מסוים בקליטת השפעות מערביות, ובאותו זמן דתנו, אדי ברהמו סאמאג' היוותה שלוחה של החברה ההודית בכל המובנים למעט מנהג עבודת האלילים. מהרשי הביע תמיד מכל לבו את רצונו לקיים מנהג זה בקרב משפחתו, וכיוון שכך כל הטקסים והמנהגים שהיו נפוצים בקרב החברה ההודית, הנוהגו גם במשפחתו ואווירה זו הייתה שלטת כל עוד הוא היה בין החיים”, כתבה אינדירה דווי צ'ודהוראני (סמריטיסאמפות, כרך 1 (1997/2000), בבנגלית, רבינדרה בהבאן, וישווה בהרטי, עמ' 18 -19). אינדירה דווי צ'ודהוראני הייתה בתו של סאטינדרנת טאגור והייתה קרובה אישית לרבינדרנת. האוטוביוגרפיה של דבנדרנת טאגור "מיוחסת" גם אל סאטינדרנת טאגור ולאותה בת.